Mitch McConnell

Addison Mitchell McConnell Jr (lahir 20 Februari 1942) ialah seorang ahli politik Amerika Syarikat yang berkhidmat sebagai senator kanan Amerika Syarikat dari Kentucky. McConnell adalah warga Kentucky kedua yang berkhidmat sebagai ketua parti di Senat dan juga senator A.S yang paling lama berkhidmat untuk Kentucky dalam sejarah serta ketua Parti Republikan Senat A.S yang paling lama berkhidmat dalam sejarah.

McConnell pertama kali terpilih menjadi Senator adalah pada 1984. Semasa kitaran pilihan raya 1998 dan 2000, dia adalah ketua Jawatankuasa Senator Kebangsaan Republikan. McConnell terpilih sebagai Whip Majoriti dalam Kongres ke-108 dan dilantik semula ke jawatan tersebut pada tahun 2004. Pada bulan November 2006, dia dipilih sebagai ketua minoriti Senat; dia memegang jawatan itu sehingga 2015, ketika Republikan menguasai Senat dan dia menjadi ketua majoriti Senat. Dalam pilihan raya Senat Amerika Syarikat 2020, McConnell terpilih untuk penggal ketujuh di Senat menentang pencabarnya Amy McGrath dari Parti Demokrat.

Selepas pilihan raya Senat Amerika Syarikat 2020, McConnell kembali ke kedudukan pemimpin minoriti. Pada bulan Februari 2021, dalam persidangan pemecatan kedua Donald Trump, McConnell memilih untuk mengundi Trump tidak bersalah atas dasar had kuasa Perlembagaan. Namun, McConnell menyatakan bahawa beliau percaya Trump terlibat dalam "pengabaian tugas yang memalukan" dan bahawa "tidak ada pertanyaan ... bahawa Presiden Trump secara praktikal dan moral bertanggungjawab dalam mencetuskan peristiwa pada hari itu". Beliau mengumumkan bahawa beliau tidak akan bertanding semula untuk kepimpinan Republikan di Senat, dan diganti oleh John Thune untuk kongres ke-119.

 Sejarah pilihan raya 
Tahun % McConnell Penentang Gabungan parti % undi Peta daerah 1984 49.9% Walter Huddleston (penyandang jawatan) Demokrat 49.5%150x150px 1990 52.2% Harvey I. Sloane Demokrat 47.8%150x150px 1996 55.5% Steve Beshear Demokrat 42.8%150x150px 2002 64.7% Lois Combs Weinberg Demokrat 35.3%150x150px 2008 53.0% Bruce Lunsford Demokrat 47.0%150x150px 2014 56.2% Alison Lundergan Grimes Demokrat 40.7%150x150px 2020 57.8% Amy McGrath Demokrat 38.2% 150x150px

 Lihat juga 

 Ketua parti Senat Amerika Syarikat
 Senat Amerika Syarikat

 Rujukan 

Kategori:Orang hidup
Kategori:Kelahiran 1942
Kategori:Ahli politik Amerika Syarikat
Kategori:Senator Amerika Syarikat